**NÁDOR GALÉRIA ART&MED KULTURÁLIS KÖZPONT**

**NYÍLT PÁLYÁZATI FELHÍVÁSA**

A Nádor Galéria Art&Med Kulturális Központ nyílt pályázatot hirdet egyéni és csoportos kiállításra felsőfokú művészeti tanulmányokat folytató hallgatók, egyéni alkotók, művészeti intézmények, valamint művészeti szakmai szervezetek számára 2017 évnek kiállítási időszakára (2017. január 5. - 2017. december 23.)

A megadott kiállítási időszakban a következő időpontokra lehet pályázni:

* január 5 – január 20.
* március 23 – április 7.
* augusztus 3 – augusztus 25.
* augusztus 31 – szeptember 22.
* október 26 – november 17.
* november 23 – december 23.

A változtatás jogát fenntartjuk.

Amennyiben alkalmas, több kiállítási időpontot is meg lehet adni, melyeket a pályázatokban fel kell tüntetni.

A Nádor Galéria Art&Med Kulturális Központ a következő módon tudja támogatni a megrendezésre kerülő kiállításokat:

* szállítás
* 1 fő segítsége a művek installálásához
* elektronikus meghívó
* biztonsági őrzés
* catering

A kiállított művek biztosítását a galéria nem vállalhatja.

 A pályázathoz mellékelni kell:

1. a kiállítás koncepciójának rövid ismertetőjét (max. 1 oldal terjedelemben),

2. csoportos kiállítás esetén a kiállító művészek névsorát,

3. a kiállító művész/művészek szakmai önéletrajzát,

4. referenciaanyagot a kiállító művész/ek munkáiból, a tervezett kiállítás anyagából.

A pályázatokat szakmai zsűri bírálja el az alábbi szempontok szerint:

* A kiállítás szakmai minősége.
* A kiállítás előkészítésének színvonala, tervezettsége.

A pályázatról információt György Hajnal ügyvivő szakértőnél lehet kérni a [hajnal@art.pte.hu](mailto:hajnal@art.pte.hu) címen.

A pályázat leadásának határideje: **2016. november 28. hétfő 16.00**

A pályázat elbírálásának határideje: **2016. december 5.**

 Egy pályázó több pályázatot is benyújthat.

A pályázatot papír alapon és elektronikus módon is be kell nyújtani.

Papír alapon 1 eredeti példányban ajánlott küldeményként, vagy személyesen az alábbi címre: PTE Művészeti Kar

7630 Pécs, Zsolnay Vilmos út 16. I. em. 109.

Elektronikus módon pdf formátumban a következő címre: [hajnal@art.pte.hu](mailto:hajnal@art.pte.hu)

A pályázati dokumentum elkészítése során törekedjen a legkisebb képfelbontás (állományméret) elérésére!

Kizárólag a pályázó (csoportos kiállítás esetén a kiállítók által megbízott személy) által aláírással hitelesített pályázatot tudunk elfogadni.

Amennyiben a pályázat kiírója a pályázat formai bírálata során megállapítja, hogy a pályázat nem felel meg a pályázati kiírásban foglalt feltételeknek, a pályázót egy alkalommal 3 munkanapon belül teljesítendő hiánypótlásra kéri fel.

A pályázat eredményéről 2016. december 7-ig minden pályázót elektronikus formában értesítünk.

Minden kiállító művész, aki anyagát katalógus vagy bármely más módon megjelenteti, köteles **a** [**Nádor Galéria Art&Med Kulturális Központ logóját**](http://www.art.pte.hu/files/tiny_mce/File/hirek_kepei/2014/06/nador_kislogo_uj.jpg) feltüntetni. A logó a PTE Művészeti Kar honlapjáról tölthető le.

Dr. habil Lengyel Péter  
PTE Művészeti Kar  
oktatási dékánhelyettes

Pécs, 2016. november 14.